Diari Oficial de la Generalitat Valenciana


Sumari del DOGV 5178, del 17-01-2006 (2005/14251)

RESOLUCIÓ de 28 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta que l'Ajuntament de Xàtiva realitza a favor de la Generalitat Valenciana d'una parcel·la de 19.761,49 m² de superfície situada en el sector R-3 .El Palasiet. de Xàtiva, per a ser destinada a la construcció, per reposició en un nou solar, del IES .Dr. Luis Simarro Lacabra..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14356


Data del document
:   28-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xàtiva
    * cultura regional
    * transmissió de la propietat
    * propietat immobiliària

RESOLUCIÓ de 28 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta que l'Ajuntament de Xàtiva realitza a favor de la Generalitat Valenciana d'una parcel·la de 19.761,49 m² de superfície situada en el sector R-3 .El Palasiet. de Xàtiva, per a ser destinada a la construcció, per reposició en un nou solar, del IES .Dr. Luis Simarro Lacabra.. [2005/14910]  
L'Ajuntament de Xàtiva, en sessió plenària realitzada el dia 8 de setembre de 2005, va acordar la cessió gratuïta a la Generalitat Valenciana d'una parcel·la de la seua propietat, de 19.761,49 m² de superfície, qualificada com a equipament educatiu cultural, concretament el ED-18 del sector R-3 .El Palasiet. de Xàtiva, per a ser destinada a la construcció del nou institut d'educació secundària .Dr. Luis Simarro Lacabra..La dita parcel·la és propietat de l'Ajuntament de Xàtiva, amb la qualificació de bé de domini públic, adquirida com a conseqüència de la reparcel·lació del Palasiet, i confronta: nord, carrer Projecte 5; sud, carrer Projecte 5; est, carrer Projecte 2; i oest, carrer Projecte 5. La parcel·la consta inscrita en el Registre de la Propietat de Xàtiva al tom 1163, llibre 454, foli 90, finca 32607, inscripció 1a, a nom de l'Ajuntament.   
. Referència cadastral: 0155450PM9519J3416JD.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la parcel·la.  
Tenint en compte la naturalesa jurídica de l'immoble (bé de domini públic, segons la certificació expedida en data 15 de setembre del 2005 pel secretari de l'ajuntament amb el vistiplau de l'alcalde), l'ajuntament transmet a la Generalitat Valenciana la propietat de l'immoble basant-se en el que disposa la disposició addicional onzena de la Llei 14/2005, de Patrimoni de la Generalitat Valenciana, en relació amb l'article 37 de la mateixa llei, que regulen la mutació demanial externa. Segons els esmentats preceptes, les entitats que integren l'administració local de l'àmbit territorial de la comunitat Valenciana podran afectar béns o drets demanials a un ús o servici públic competència d'una altra administració i transmetre-li la titularitat d'estos, quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que va motivar la mutació, i, per tant, conserve el caràcter demanial. Si el bé o dret no és destinat a l'ús o servici públic, o deixa de destinar-s'hi posteriorment, revertirà a a l'administració transmetent, integrant-se en el seu patrimoni amb tots els seus drets i accessions.  
L'article 37.2 de la Llei de Patrimoni atribuïx la competència per a l'acceptació de les mutacions demanials al conseller d'Economia, Hisenda i Ocupació.   
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Xàtiva d'una parcel·la de 19.761,91 m² de superfície, qualificada com a equipament educatiu cultural, concretament el ED-18 del sector R-3 .El Palasiet. de la dita població, que confronta: nord, carrer Projecte 5; sud, carrer Projecte 5; est, carrer Projecte 2; i oest, carrer Projecte 5.   
Consta inscrita en el Registre de la Propietat de Xàtiva al tom 1163, llibre 454, foli 90, finca 32180, inscripció 1a.   
. Referència cadastral: 2606879BF9993V9568DK.  
La parcel·la s'accepta lliure de càrregues i gravàmens, i al corrent de qualsevol despesa. Es fa constar, així mateix, que l'ajuntament, en l'acord plenari pel qual aprova la cessió, assumix el compromís de dotar la parcel·la dels servicis urbanístics necessaris perquè assolisca la condició de solar, a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després, i a adoptar els projectes necessaris per a la urbanització i eliminació d'obstacles.  
Segon  
La cessió gratuïta realitzada per l'Ajuntament de Xàtiva, s'efectua amb la condició de destinar la parcel·la a la construcció d'un nou institut d'educació secundària, i queda subjecta al que disposa l'article 37 i la disposició addicional onzena de la Llei de Patrimoni de la Generalitat Valenciana, tenint en compte la naturalesa jurídica de l'immoble que se cedix.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.  
València, 28 de desembre de 2005.. El conseller d'Economia, Hisenda i Ocupació: Gerardo Camps Devesa.